หนูอายุ15ปีค่ะ คือหลังปจด.มาในช่วงเช้าก็เริ่มมีอาการปวดท้องอย่างหนักปวดกว่าทุกครั้งที่เคยเป็น เดินๆอยู่ก็จะวูบค่ะ เวียนหัวคลื่นไส้ตาลาย รู้สึกเหนื่อยอ่อนเพลียง่าย อาการแบบนี้หมายถึงอะไรหรอค่ะ
สวัสดีค่ะ อาการปวดท้องขณะมีประจำเดือนนั้น อาจเกิดจาก-ปวดท้องประจำเดือน ซึ่งเกิดได้ตามปกติ แต่จะไม่เป็นมากขึ้นเรื่อยๆ หรือมากจนไม่สามารถไปเรียนหรือไปทำงานได้-มีเนื้องอกมดลูก-เยื่อบุโพรงมดลูกเจริญขึ้นผิดที่-ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบหากปวดมากขึ้นเรื่อยๆในทุกรอบเดือน น่าจะมีความผิดปกติ ควรพบสูตินรีแพทย์เพื่อตรวจเพิ่มเติม การรักษาคือรักษาตามสาเหตุ ควรไปในช่วงที่ไม่มีประจำเดือนเพื่อจะได้ตรวจภายในได้ถ้าจำเป็นค่ะการดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน